La secretaria tècnica suplent de la Comissió designada per la Presidenta en el darrer Ple, relaciona les reclamacions que han tingut entrada des del darrer Ple que va tenir lloc el passat dia 9 d'agost de 2017 que van dels números 377/2017 al 400/2017.
Per acord unànime dels presents s'incorpora la proposta de dictamen número 3/2017.
El senyor Josep Mir exposa la Proposta de Dictamen número 3/2017, explica que a la vista de la consulta formulada per un Ajuntament arran de l'aprovació de la Llei 11/2017, del 4 de juliol, de reparació jurídica de les víctimes del franquisme nul·litat judicis polítics.
Descriu la relació que té amb la Resolució de la Reclamació 69/2016 i els possibles efectes que pugui amb una reclamació en curs, sense que doni lloc a la formulació d'esmenes al text.
Proposta de resolució d'estimació parcial de la Reclamació 184/2017.
El senyor Josep Mir ponent d'aquesta Proposta de resolució, exposa que és un tema complex i exposa els antecedents del cas.
La senyora Elisabet Samarra formula algunes matisacions que s'incorporaran en el text definitiu de la resolució que s'aportarà al ple de la setmana que ve.
Proposta de resolució d'estimació de la Reclamació 216/2017.
És un cas semblant a la proposta de resolució anterior.
Exposa el procediment seguit, concretament, el trasllat a tercers.
Es debaten alguns elements de fonamentació jurídica per part dels membres del Ple en relació amb el cas, tots els membres estan d'acord amb l'argumentació del senyor Josep Mir i acorden aportar-la al ple de la setmana que ve a l'espera dels tercers que no han pogut estar notificats esperaran uns dies, per si poden al·legar alguna condició especial tal i com diu l'informe de l'APDCAT.
Proposta de resolució d'estimació de la Reclamació 275/2017.
El senyor Manel Ibarz ponent d'aquesta Proposta de resolució, exposa els antecedents del cas i destaca la similitud en un cas anterior.
Atès que s'ha transcorregut el termini per resoldre sense haver rebut informe per part de l'Administració reclamada i es decideix finalitzar el procediment.
La senyora Elisabet Samarra formula esmenes que seran introduïdes en el text definitiu.
Proposta de resolució de finalització de la Reclamació 276/2017 per pèrdua d'objecte.
La senyora Elisabet Samarra i el senyor Josep Mir formulen una petita esmena que serà introduïda en el text definitiu.
Proposta de resolució de finalització de la Reclamació 277/2017 per desistiment.
El senyor Josep Mir i la senyora Elisabet Samarra debaten el sentit de la resolució i formulen esmenes que seran incorporades en el text definitiu.
Proposta de resolució de finalització de la Reclamació 278/2017 per pèrdua d'objecte.
El senyor Manel Ibarz ponent d'aquesta Proposta de resolució, exposa els antecedents a la reclamació i destaca que tenim constància que l'administració ja ha lliurat la informació, sense que doni lloc a la formulació d'esmenes.
Proposta de resolució d'estimació parcial i finalització per pèrdua d'objecte de la Reclamació 282/2017.
El senyor Josep Mir ponent d'aquesta Proposta de resolució, exposa els antecedents del cas i que l'informe municipal està relacionat amb una altra resolució que s'exposa en el mateix ple.
La senyora Elisabet Samarra formula una petita esmena d'aclariment que serà incorporada en el text definitiu.
Proposta de resolució d'inadmissió de la Reclamació 294/2017.
El senyor Josep Mir ponent d'aquesta Proposta de resolució, exposa els antecedents de l'expedient.
El senyor Manel Ibarz exposa els possibles motius pels quals el reclamant ha acudit a la GAIP però el senyor Josep Mir posa de manifest que per no entrar en contradicció amb el tribunal s'ha de resoldre en el sentit exposat.
Proposta de resolució d'estimació parcial de la Reclamació 305/2017.
El senyor Manel Ibarz ponent d'aquesta Proposta de resolució exposa els antecedents del cas que versen sobre el lliurament parcial de la informació per no tenir en la seva disposició la resta de informació reclamada i no lliurada.
Proposta de resolució de finalització de la Reclamació 310/2017 per pèrdua d'objecte.
L'Administració reclamada ens remet l'expedient enlloc de l'informe jurídic i després de fer-ne el trasllat, s'arriba a la conclusió que és una finalització clàssica per pèrdua d'objecte, els arguments exposats són compartits per la resta de membres del Ple.
Proposta de resolució de finalització de la Reclamació 327/2017 per pèrdua d'objecte.
El senyor Josep Mir ponent d'aquesta Proposta de resolució, exposa els antecedents del cas i descriu el procediment de tramitació seguit, sense que doni lloc a la formulació d'esmenes al text.
Proposa de resolució d'inadmissió de la Reclamació 333/2017.
El senyor Manel Ibarz, ponent d'aquesta Proposta de resolució, exposa la causa d'inadmissió de la reclamació, que és compartida per la resta de membres del Ple els quals introdueixen alguna esmena que serà introduïda en el text definitiu.
Proposta de resolució de finalització de la Reclamació 338/2017 per desistiment.
El senyor Josep Mir ponent d'aquesta Proposta de resolució, exposa els antecedents del cas i destaca que no hi ha lliurament de la informació.
Després de rebre l'informe a l'entitat reclamant es desisteix de la reclamació atès que en l'informe de l'Ajuntament es diu que li van demanar que es comuniquin amb ells per mitjans electrònics, sense que doni lloc a la formulació d'esmenes al text.
Proposta de resolució de finalització de la Reclamació 350/2017 per desestimació.
Després de l'exposició dels antecedents del cas, la senyora Elisabet Samarra proposa el canvi de sentit de la Resolució per finalització per pèrdua d'objecte i una petita esmena que serà introduïda en el text definitiu.
Proposta de resolució de finalització de la Reclamació 351/2017 per pèrdua d'objecte.
El senyor Josep Mir ponent d'aquesta Proposta de resolució exposa els antecedents del cas, destaca que l'administració realitza un informe molt detallat en el qual es compromet a donar la informació de la que disposa i exposa els motius pels quals s'inclou la fase d'execució.
La senyora Elisabet Samarra descriu precedents anteriors al cas.
Proposta de resolució de finalització de la Reclamació 371/2017 per pèrdua d'objecte.
El senyor Josep Mir i la senyora Elisabet Samarra formulen esmenes que seran introduïdes en el text definitiu.
Proposta de resolució d'inadmissió de la Reclamació 377/2017.
El senyor Manel Ibarz ponent d'aquesta Proposta de resolució, exposa la causa d'inadmissió, sense que doni lloc a la formulació d'esmenes al text.
Ratificació Acords del Ple de 9 d'agost
La Presidenta justifica la incorporació a l'Ordre del Dia d'aquest punt amb posterioritat a la convocatòria del Ple pel fet que la vigila, 31 d'agost de 2017, va rebre una comunicació de la Directora General de Relacions amb el Parlament de la Generalitat informant-la de la Resolució de la Presidència del Parlament de 31 de juliol de 2017, per la qual es va fer públic que la senyora Teresa Perelló i Domingo perdia la condició de membre de la Comissió de Garantia del Dret d'Accés a la Informació Pública en superar el límit d'edat que s'estableix en el seu article 12.1.g del nou Reglament de la GAIP.
La pèrdua de condició que ara es notifica té efectes que es retrotrauen al dia 20 de juliol de 2017, data en què va entrar en vigor el Reglament.
Atès l'exposat i considerant el fet que la senyora Teresa Perelló va participar en l'adopció dels acords del proppassat Ple de 9 d'agost, proposa ratificar-los i validar-los en aquest Ple.
El Ple de la GAIP expressa l'agraïment a la senyora Perelló pels serveis prestats durant aquest temps.
La Presidenta exposa el procediment seguit per la selecció dels dos tècnics de reforç A-21; descriu quins són els candidats amb més puntuació, destaca breument la seva trajectòria laboral i acadèmica, sobretot la seva especialització amb dret administratiu.
Es trasllada l'informe a Recursos Humans per tal que s'incorporin tan aviat com sigui possible.
S'informa que finalitza aquesta setmana l'estada en pràctiques d'una estudiant de Grau en Dret que s'ha desenvolupat de forma molt satisfactòria i la incorporació d'una nova estudiant en pràctiques durant el mes de setembre.
La presidenta de la Comissió aixeca la sessió de la qual, com a lletrada designada secretària suplent, estenc aquesta acta.